stanford-oval/wikipedia huggingface dataset:
Chomskyn normaalimuoto
Ominaisuuksia

Jokainen Chomskyn normaalimuodossa oleva kielioppi on yhteydetön, ja kääntäen jokainen yhteydetön kielioppi voidaan muuttaa Chomskyn normaalimuotoon. Chomskyn normaalimuodossa olevassa kieliopissa merkkijonon pituus kasvaa jokaisessa johdon askelessa yhdellä, minkä vuoksi n merkkiä pitkän merkkijonon johto on aina 2n-1 askelta. Koska lisäksi kieliopissa yhden välikkeen voi korvata täsmälleen kahdella muulla välikkeellä, Chomskyn normaalimuodossa olevan kieliopin jäsennyspuut ovat binääripuita, joiden korkeus on enintään merkkijonon pituus.
Näiden ominaisuuksien muoksi monet tietojenkäsittelyteorian sovellukset hyödyntävät Chomskyn normaalimuotoa. Esimerkiksi CYK-algoritmi, joka ratkaisee voidaanko annettu merkkijono tuottaa kieliopista vai ei, edellyttää kieliopin olevan Chomskyn normaalimuodossa.
Chomskyn normaalimuoto on nimetty kielitieteilijä Noam Chomskyn mukaan, joka keksi myös Chomskyn hierarkian.
Kieliopin muuttaminen Chomskyn normaalimuotoon

Olkoon G = {V, Σ, P, S) yhteydetön kielioppi. Chomskyn normaalimuodossa lähtösymboli S ei saisi esiintyä minkään produktion oikealla puolella. Tämän poistamiseksi otetaan käyttöön uusi lähtösymboli S' ja kirjoitetaan uusi produktio S' → S. Tämän jälkeen G:stä poistetaan kaikki ε-produktiot ja yksikköproduktiot eli sellaiset produktiot, joissa välike tuottaa ainoastaan yhden muun välikkeen.
ε-produktiot voidaan poistaa seuraavasti: määritellään joukko NULL siten, että siihen kuuluvat kaikki ne kieliopin välikkeet, joista voidaan tuottaa tyhjä merkkijono ε joko suoraan tai välillisesti (siis ne välikkeet X, joille X →* ε). Tämän jälkeen kielioppiin lisätään kaikki sellaiset produktiot, joissa NULL-joukon välikkeet on korvattu epsilonilla. Formaalisti kukin produktio  A\rightarrow X_{1}X_{2}...X_{k} korvataan kaikkien produktioiden  A\rightarrow \alpha _{1}...\alpha _{k} joukolla, missä  \alpha _{i}=\left\{{\begin{matrix}X_{i},&{\mbox{jos}}\;X_{i}\not \in {\mbox{NULL}}\\X_{i}\;{\mbox{tai}}\;\epsilon &{\mbox{jos}}\;X_{i}\in {\mbox{NULL}}\end{matrix}}\right. 
Lopuksi poistetaan kaikki ε-produktiot (A → ε). Tarvittaessa (jos S → ε) otetaan käyttöön uusi lähtösymboli S' sekä produktiot S' → S ja S' → ε.
Tarkastellaan vielä yksikköproduktioiden poistamista. Yksikköproduktiot ovat muotoa A → B, missä A ja B ovat välikkeitä. Muodostetaan ensin kullekin kieliopin välikkeelle yksikköseuraajien joukko F(A). Joukkoon tulevat ne välikkeet, jotka voidaan suoraan tai välillisesti tuottaa välikkeestä A (yksinään, siis kaikki ne välikkeet X, joille A →* X). Tämän jälkeen korvataan kieliopin yksikköproduktiot produktioilla A → ω, missä B → ω on ei-yksikköproduktio jollakin B  \in  F(A).
Kutakin päätemerkkiä kohden kielioppiin lisätään nyt uusi välike  C_{a} ja produktio  C_{a}\rightarrow a. Korvataan produktioissa esiintyvät päätemerkit näillä uusilla välikkeillä. Nyt kieliopin kaikki produktiot ovat muotoa  A\rightarrow a ja  A\rightarrow A_{1}A_{2}\cdots A_{k},  k\geq 2. Jälkimmäiseen luokkaan kuuluvat produktiot, joissa  k\geq 3, korvataan nyt seuraavilla uusilla produktioilla:  A\rightarrow A_{1}B_{1},  B_{i}\rightarrow A_{i+1}B_{i+1} kaikilla  i\in \{1,\cdots ,k-2\} ja  B_{k-1}\rightarrow A_{k-1}A_{k}. Tässä  B_{1},\cdots ,B_{k-1} ovat uusia välikkeitä. Enemmän kuin kaksi välikettä tuottavien produktioiden oikeat puolet pilkotaan siis kahden välikkeen pituisiin osiin, jotka nimetään omiksi välikkeikseen, ja kielioppiin lisätään uusia välikkeitä vastaavat produktiot.
Castlevania: Lords of Shadow – Mirror of Fate

| Castlevania: Lords of Shadow - Mirror of Fate> キャッスルヴァニア ロード オブ シャドウ 宿命の魔鏡 |
| --- | --- |
 Pelin eurooppalainen kansikuva
Kehittäjä:  MercurySteam
Julkaisija:  Konami
Jakelija:  Nintendo, Steam, Nintendo eShop, Humble Store, PlayStation Now, Microsoft Store ja PlayStation Store
Ohjaaja:  Jose Luis Márquez
Tuottaja:  Dave Cox
Säveltäjä:  Òscar Araujo
Pelisarja:  Castlevania
Pelimoottori:  MercuryEngine
Julkaistu:  NA 5. maaliskuuta 2013EU 8. maaliskuuta 2013JP 20. maaliskuuta 2013
Lajityyppi:  toimintaseikkailupeli
Pelimuoto:  yksinpeli
Ikäluokitus:  ESRB: M  Virheellinen ESRB-arvo, CERO: D, PEGI: 16
Alusta:  Nintendo 3DS, PlayStation 3, Windows, Xbox 360
Jakelumuoto:  3DS-pelimoduuli, digitaalinen jakelu
Lisää peliartikkeleitaVideopelien teemasivulla
Infobox OK     : 
Castlevania: Lords of Shadow - Mirror of Fate (jap. キャッスルヴァニア ロード オブ シャドウ 宿命の魔鏡) on MercurySteamin kehittämä ja Konamin julkaisema toimintaseikkailupeli. Peli on julkaistu vuonna 2013.
Peli kuuluu Castlevania-pelisarjaan.
Pelattavuus

Pelin ohjattavuus perustuu pääsääntöisesti Super Castlevania IV:hen, mutta sekoittaa myös ei-lineaarista metroidvania-tyyliä sarjan muista peleistä.
Hahmot

Simon Belmont
Trevor Belmont / Alucard
Gabriel Belmont / Dracula
Aiheesta muualla

Castlevania: Lords of Shadow – Mirror of Fate MobyGamesissa (englanniksi)
Castlevania-pelisarja
| --- | --- |
Konsoli- ja arcadepelit: Vampire Killer | Castlevania | Simon’s Quest | Haunted Castle | Dracula’s Curse | Super Castlevania IV  | Rondo of Blood | The New Generation | Vampire’s Kiss | Symphony of the Night | Castlevania 64 | Legacy of Darkness | Chronicles | Lament of Innocence | Curse of Darkness | The Arcade | Judgment | Adventure ReBirth | Harmony of Despair | Lords of Shadow | Lords of Shadow 2
 Käsikonsoli- ja kännykkäpelit : Adventure | Belmont’s Revenge | Legends | Circle of the Moon | Harmony of Dissonance | Aria of Sorrow | Dawn of Sorrow | Portrait of Ruin | The Dracula X Chronicles | Order of Shadows | Order of Ecclesia | Lords of Shadow - Mirror of Fate
 Spin-off-pelit : Kid Dracula
 Kokoelmat : The Dracula X Chronicles | Requiem: Symphony of the Night & Rondo of Blood | Anniversary Collection
 Hahmoja : Dracula | Alucard | Simon Belmont | Soma Cruz
Chaz Davies

Davies vuonna 2008.
Chaz Davies (s. 10. helmikuuta 1987 Knighton, Powys, Wales) on brittiläinen ratamoottoripyöräilijä ja Supersportin maailmanmestari kaudelta 2011. Hän ajaa kaudella 2018 Superbikessa Ducatilla.
AMA Supersport

Davies siirtyi kilpailemaan 250-kuutioisten luokasta Supersportiin kaudella 2006, jolloin hän ajoi yhden kilpailun kauden päätöskilpailussa Yamahalla. Davies ajoi kilpailussa viidenneksi.
Davies jatkoi 2007 Yamahalla täyden kauden ja ajoi MM-pisteissä kolmanneksitoista. Hän ajoi parhaimmillaan neljänneksi Sonoma Racewaylla.
2008 kaudeksi Davies siirtyi Kawasakille ja sijoittui MM-pisteissä kuudenneksi. Hän ajoi avauskilpailussa neljänneksi, joka oli kauden paras sijoitus. Samaan tulokseen Davies pääsi kauden päätöskilpailussa Laguna Secassa.
Supersport

Davies ajoi kaudella 2009 AMA Pro Daytona SportBike -sarjassa Aprilialla. Hän sijoittui MM-sarjassa yhdeksänneksi ja ajoi parhaimmillaan toiseksi Laguna Secassa ja Motorsports Parkin ensimmäisessä lähdössä.
Samalla kaudella Davies ajoi Supersportia Triumphilla kauden kolmessa viimeisessä kilpailussa. Hän ajoi avauskilpailussaan neljänneksi Italiassa, mutta toisessa kilpailussaan Ranskassa Davies joutui keskeyttämään ja päätöskilpailussa Portugalissa seitsemänneksi.
Davies jatkoi kaudella 2010 Triumphilla ja ajoi MM-pisteissä neljänneksi ollen samalla tallinsa paras kuljettaja. Hän sijoittui kauden aikana pääosin kolmanneksi ja neljänneksi ajaen palkintokorokkeelle neljästi.
Kaudeksi 2011 Davies siirtyi Yamahalle, jolla hän ajoi maailmanmestariksi 50 pisteen erolla Kawasakin David Salomiin. Davies aloitti kauden vaisusti sijoittumalla avauskilpailussa sijalle 18. Tämän jälkeen Davies voitti kuusi kilpailua, joista kaksi tuli peräkkäisissä kilpailuissa Britanniassa ja Saksassa. Palkintokorokkeelle hän ajoi yhteensä kahdeksan kertaa kauden 12:sta kilpailusta.
Superbike > ParkinGO MTC Racing (2012)

Davies siirtyi mestaruuskauden jälkeen Superbikeen ParkinGO MTC Racing talliin, joka käytti Aprilian tehdastallin tapaan Aprilia RSV4 pyörää. Davies sijoittui tulokaskaudellaan yhdeksänneksi. Hänen alkukausi meni pääosin keskeytyksien merkeissä. Davies onnistui parantamaan kauden toisella puoliskolla ja ajoi neljästi palkintokorokkeelle, joista kerran hän ajoi voittoon. Daviesin paras kisaviikonloppu oli Saksassa, jossa hän ajoi ensimmäisessä lähdössä kolmanneksi ja toisessa otti voiton.
Superbike > BMW Motorrad (2013)

Davies siirtyi BMW:n tehdastalliin kaudeksi 2013 Marco Melandrin tallikaveriksi, kun Ben Spies kieltäytyi tarjouksesta palata Superbike sarjaan. Davies sijoittui MM-sarjassa viidenneksi häviten tallikaverilleen Melandrille 69 pistettä, joka sijoittui neljänneksi. Davies voitti kolme kilpailua, joista Espanjassa hän onnistui voittamaan molemmat lähdöt. Davies ajoi yhteensä kuusi kertaa palkintokorokkeelle.
Superbike > Ducati (2014–)

BMW:n vetäydyttyä tehdastallina pois kaudella 2014 Davies allekirjoitti kahden vuoden sopimuksen Ducatin kanssa, joka palasi Superbike sarjaan lähes neljän vuoden poissaolon jälkeen 1199 Panigale R pyörällä. Hän sai tallikaverikseen Davide Giuglianon. Davies ajoi avauskaudellaan Ducatilla MM-pisteissä kuudenneksi keräten 215 pistettä, jolla hän jäi 96 pistettä viidenneksi sijoittuneesta Loris Bazista. Tallikaveri Giugliano sen sijaan sijoittui kahdeksanneksi. Davies jäi ensimmäistä kertaa Superbikessa ilman voittoja, mutta ajoi palkintokorokkeelle neljä kertaa. Hän muun muassa sijoittui Italiassa molemmissa lähdöissä toiseksi jääden Hondalla voittoon ajaneen Jonathan Rean taakse.
Daviesin ajama Yamaha R6 Supersportin 2011 kauden mestaruuspyörä.
Climax (vuoden 2018 elokuva)

| Climax |
| --- | --- |

Ohjaaja:  Gaspar Noé
Käsikirjoittaja:  Gaspar Noé
Tuottaja:   Edouard Weil  Vincent Maraval  Brahim Chioua  Richard Grandpierre 
Säveltäjä:  Thomas Bangalter
Kuvaaja:  Benoît Debie
Leikkaaja:   Denis Bedlow  Gaspar Noé 
Pääosat:   Sofia Boutella  Kiddy Smile  Roman Guillermic  Souheila Yacoub  Claude Gajan Maull  Giselle Palmer  Taylor Kastle  Thea Carla Schøtt 
Valmistustiedot
Valmistusmaa:  Belgia Ranska
Tuotantoyhtiö:   Rectangle Productions  Wild Bunch 
Levittäjä:   A24 (Yhdysvallat)  O'Brother Distribution (Belgia)  Wild Bunch (Ranska) 
Ensi-ilta:   2018-5-1313. toukokuuta 2018 (Cannes)  2018-9-1919. syyskuuta 2018 (Ranska)  2018-11-2121. marraskuuta 2018 (Night Visions)  
Kesto:  96 minuuttia
Alkuperäiskieli:  englanti
Budjetti:  2 900 000 dollaria
Tuotto:  2 027 391 dollaria
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Climax on vuonna 2018 ensi-iltansa saanut kauhuelokuva, jonka on ohjannut ja käsikirjoittanut Gaspar Noé. Elokuva sijoittuu vuoteen 1996, ja kertoo ranskalaisesta tanssiryhmästä, jonka tanssiharjoituksien jatkot saavat synkän käänteen heidän kaikkien juotuaan LSD:llä terästettyä sangriaa.
Elokuva tunnetaan epätavallisesta tyylistään ja tuotannostaan. Elokuvan suunnittelu ja alkutuotanto kestivät vain neljä viikkoa, ja se kuvattiin 15 päivässä. Elokuva koosuu useasta pitkästä otosta, joista pisin kestää noin 42 minuuttia ja iso osa elokuvan dialogista on improvisoitua. Elokuvan näyttelijäkokoonpano koostuu tanssijoista, joista ainoastaan Sofia Boutellalla ja Souheila Yacoubilla oli aikeisempaa näyttelijäkokemusta.
Climax sai maailmanensi-iltansa Cannesin elokuvajuhlilla 13. toukokuuta 2018. Suomessa se sai ensi-iltansa Night Visions -elokuvafestivaaleilla 21. marraskuuta 2018. Elokuva sai positiivisen vastaanoton kriitikoilta, joista monet kehuivat elokuvan ohjausta, kuvausta, musiikkeja, koreografiaa ja näyttelijäsuorituksia. Elokuva sai myös kritiikkiä väkivaltaisuudesta sekä tarinan puutteesta.
Aiheesta muualla

Viralliset kotisivut (englanniksi)
Climax Internet Movie Databasessa (englanniksi)
HMS Rawalpindi

| HMS Rawalpindi |
| --- | --- |


Aluksen vaiheet
Rakentaja:  Harland and Wolff, Greenock
Kölinlasku:  22. elokuuta 1925
Laskettu vesille:  26. maaliskuuta 1926
Palveluskäyttöön:  19. syyskuuta 1939
Poistui palveluskäytöstä:  upotettu 23. marraskuuta 1939
Tekniset tiedot
Uppouma:  16 697 t
Pituus:  167 m
Leveys:  21 m
Syväys:  9 m
Nopeus:  15-17 solmua
Miehistöä:  276
Aseistus
Aseistus:  8 × 6" (152 mm) tykkiä 2 × 3" (76 mm) ilmatorjuntatykkiä
HMS Rawalpindi oli Britannian kuninkaallisen laivaston käytössä ollut aseistettu kauppalaiva niin kutsuttu apuristeilijä (engl. Armed Merchant Cruiser, AMC) toisessa maailmansodassa.
Palvelus

Alus aloitti uransa 16 697 rekisteritonnin P&O Steam Navigation Co Ltd:n valtameriristeilijänä SS Rawalpindinä Lontoon ulkopuolella. Alus siirrettiin Amiraliteetin valvontaan 26. elokuuta 1939. Se aseistettiin kahdeksalla 6 tuuman (152 mm) tykillä ja kahdella kolmen tuuman ilmatorjuntatykillä. Alus palasi muutostöistä 19. syyskuuta 1939, minkä jälkeen se siirrettiin valvomaan Pohjanmeren saattuereittiä Islannin ympärillä. Aluksen päällikkönä oli Edward Coverley Kennedy.
Rawalpindi pysäytti 19. lokakuuta saksalaisen kauppalaivan Gonzenheimin Islannin kaakkoispuolella (63°25′N, 12°00′W). Saksalaisaluksen miehistö upotti aluksensa ennen sen valtausta.
Aluksen ollessa partioimassa 23. marraskuuta 1939 Fär-saarten pohjoispuolella, se lähti tutkimaan mahdollista vihollishavaintoa. Matkalla Rawalpindi joutui kuitenkin Saksan laivaston taisteluristeilijöiden Scharnhorstin ja Gneisenaun yllättämäksi ja upottamaksi. Aluksen tuhoutuessa sai surmansa 275 miehistönjäsentä ja pelastui 37.
Castlevania: Portrait of Ruin

| Castlevania: Portrait of Ruin |
| --- | --- |
 Pelin eurooppalainen kansikuva, jossa päähahmot Charlotte ja Jonathan.
Kehittäjä:  Konami
Julkaisija:  Konami
Jakelija:  Nintendo eShop
Tuottaja:  Koji Igarashi
Säveltäjä:  Michiru Yamane, Yuzo Koshiro
Pelisarja:  Castlevania
Julkaistu:  2006
Lajityyppi:  Toimintaseikkailupeli
Pelimuoto:  Yksinpeli, moninpeli
Ikäluokitus:  CERO: B (12 vuotta tai vanhempi)  ESRB: Teini-ikäisille  PEGI 12 
Alusta:  Nintendo DS
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
Castlevania: Portrait of Ruin (Japanissa nimellä Akumajō Dracula: Gallery of Labyrinth) on Konamin kehittämä videopeli, ja osa Castlevania-pelisarjaa. Peli julkaistiin Japanissa ja Pohjois-Amerikassa vuoden 2006 loppupuolella ja Euroopassa maaliskuussa 2007 yksinoikeudella Nintendo DS -pelikonsolille. Peli julkaisujärjestyksessä toinen kolmesta Nintendo DS:n Castlevania-pelistä.
Pelaaminen

Portrait of Ruin on kaksiulotteinen toimintaseikkailu monen muun pelisarjan osan tavoin. Uutena ominaisuutena pelaajalla on jatkuvasti käytössään kaksi hahmoa, pelin sankarit Jonathan Morris ja Charlotte Aulin. Pelaaja ohjaa toista hahmoa samalla kun tekoäly ohjaa toista perässä kulkevaa hahmoa, ja tekoäly osaa myös taistella vihollisia vastaan. Siinä missä Jonathan panostaa fyysiseen taisteluun perinteisillä aseilla kuten miekoilla, keihäillä ja ruoskilla, Charlotte on taikuri joka voi käyttää monia voimakkaita loitsuja.
Pelin tapahtumapaikkana on Draculan linna, mutta linnassa on useita maalauksia, jotka toimivat portteina niiden sisällä oleviin maailmoihin. Taistellessa vihollisia vastaan hahmojen kokemustaso kasvaa ja hahmoja voi varustaa useilla eri aseilla ja muilla varusteilla. Pelissä on myös kauppa josta voi ostaa esineitä kerätyllä rahalla.
Peli sisältää myös erillisen moninpelimuodon jossa kaksi pelaajat voivat pelata yhteistyössä.
Aiheesta muualla

Castlevania: Portrait of Ruin Castlevania Wikissä - Pelin artikkeli pelisarjalle omistetulla wiki-sivustolla
Castlevania-pelisarja
| --- | --- |
Konsoli- ja arcadepelit: Vampire Killer | Castlevania | Simon’s Quest | Haunted Castle | Dracula’s Curse | Super Castlevania IV  | Rondo of Blood | The New Generation | Vampire’s Kiss | Symphony of the Night | Castlevania 64 | Legacy of Darkness | Chronicles | Lament of Innocence | Curse of Darkness | The Arcade | Judgment | Adventure ReBirth | Harmony of Despair | Lords of Shadow | Lords of Shadow 2
 Käsikonsoli- ja kännykkäpelit : Adventure | Belmont’s Revenge | Legends | Circle of the Moon | Harmony of Dissonance | Aria of Sorrow | Dawn of Sorrow | Portrait of Ruin | The Dracula X Chronicles | Order of Shadows | Order of Ecclesia | Lords of Shadow - Mirror of Fate
 Spin-off-pelit : Kid Dracula
 Kokoelmat : The Dracula X Chronicles | Requiem: Symphony of the Night & Rondo of Blood | Anniversary Collection
 Hahmoja : Dracula | Alucard | Simon Belmont | Soma Cruz
Christopher Isegwe

| Mitalit> Maa:   Tansania.Miesten yleisurheilu.MM-kilpailut  | Mitalit> Maa:   Tansania.Miesten yleisurheilu.MM-kilpailut  | Mitalit> Maa:   Tansania.Miesten yleisurheilu.MM-kilpailut  | Maa:   Tansania> Miesten yleisurheilu. |
| --- | --- | --- | --- |
|  Hopeaa | Helsinki 2005 | maraton |  |
Christopher Isegwe Njunguda (s. 22. helmikuuta 1976) on tansanialainen kestävyysjuoksija, joka oli aktiiviurallaan keskittynyt maratonille.
Isegwe sijoittui puolimaratonin MM-kilpailuissa 20:nneksi 1996. Hän voitti huhtikuussa 2004 Belgradin maratonin. Saman vuoden lokakuussa hän teki tuolloisen ennätyksensä 2.10.56 sijoittuessaan toiseksi Pekingin maratonilla. Hänen uransa kohokohta on MM-hopea Helsingin MM-kisoissa 2005, kun hän juoksi maratonilla toiseksi, ja paransi ennätyksensä aikaan 2.10.21. Hänen mitalinsa oli Tansanian ensimmäinen mitali yleisurheilun maailmanmestaruuskilpailuissa kautta aikojen. Berliinin MM-kilpailuissa 2009 Isegwe keskeytti maratonilla.
Ennätykset

Puolimaraton: 1.02.17 (2003)
Maraton: 2.10.21 (2005)
Aiheesta muualla

Artikkeli Isagwesta iaaf.orgissa
Chevrolet Corvette C5

| Chevrolet Corvette |
| --- | --- |

Valmistustiedot
Valmistusmaa:   Yhdysvallat
Valmistaja:  Chevrolet
Konserni:  General Motors
Valmistusvuodet:  1997–2004
Korimalli:  2-ovinen roadster 2-ovinen coupé
Luokka:  S-segmentti
Edeltäjä:  Chevrolet Corvette C4
Seuraaja:  Chevrolet Corvette C6
Tekniset tiedot
Moottori:  V8
Iskutilavuus:  n. 5666–7000 cm3
Teho:  253-? kW
Huippunopeus:  274-? km/h
Kiihtyvyys:  ?-5,6 s (0-100 km/h)
Vetotapa:  takaveto
Kulutus:  13,1-? l/100 km (yhd.)
Corvette C5 Z06
Chevrolet Corvette C5 on urheiluautomalli, jonka valmistus aloitettiin vuonna 1997 ja lopetettiin mallivuonna 2004. Auto on viides Corvette-sukupolvi. Auto poikkeaa edeltäjästään hyvin paljon, muun muassa vaihteisto on siirretty kokonaan auton takaosaan. Vaihteiston siirrolla auton etu- ja taka-akselien painosuhde on saatu lähelle optimaalista arvoa 50%/50%. Kori on huomattavasti edeltäjää jäykempi ja auto on muutenkin joka suhteessa paremmin tehty. Osien määrää onnistuttiin vähentämään 1500:lla edeltäjäänsä nähden.
Pratt & Miller kehitti auton rataversion C5-R:n, jossa on pidennetty akseliväli, leveämpi raideleveys, 7,0 litran moottori sekä erilaiset valot. Autolla ajettiin American Le Mans Seriesin GTS-luokassa sekä Le Mansin 24 tunnin ajoissa.
Tekniikka

Moottori on täysin uusi konstruktio, kokonaan alumiininen V8 tyyppimerkiltään LS1. Vaihteistona on joko 4L60E-automaattivaihteisto tai Borg-Warner 6 vaihteinen T-56 -manuaalivaihteisto. Moottorin ja manuaalisen vaihdelaatikon ohjauksessa on myös tietokoneavusteista automatiikkaa ja rauhallisessa ajossa, tiettyjen optimaalisten ennalta asetettun parametrien täyttyessä kiihdytettäessä, moottorin suurta vääntöä hyödynnetään ja kuljettaja ohjataan vaihtamaan vaihde suoraan ykköseltä neloselle. Näin auton polttoaineen kulutus on saatu hämmästyttävän pieniin nykyaikaisiin lukemiin, kun samalla aikaa otetaan huomioon iso ja voimakas V8 moottori.
Kehitys

Vuonna 2001 esiteltiin urheilullinen Z06-malli edellisen ZR-1-huippumallin seuraajaksi. Samaa mallinimeä oli käytetty Corvettessa aiemmin 60-luvulla Corvette C2 -mallissa. Auto oli tässä vaiheessa edeltäjäänsä vain vähän tehottomampi, mutta kuitenkin kevyempi, nopeampi ja sen moottori on viritetty ja parannettu versio perusmallin moottorista. Uuden moottorin tyyppimerkintä on LS6. Z06 on perusmalliin nähden 17 kg kevyempi, autossa on lisäksi panostettu ajo-ominaisuuksiin, siinä on paksummat kallistuksenvakaajat, paremmat iskunvaimentimet, auto on kiinteäkattoinen, siinä on titaaninen pakoputkisto, ohuemmat lasit, hieman ohuempi ääneneristys, erilainen kevyempi antenni ja kevyempi akku. Autossa on myös leveämmät renkaat ja kevyemmät vanteet. Myös kuusivaihteinen vaihdelaatikko on hieman tiheämmin välitetty, ja se ottaa huomioon perusmallia korkeammat moottorin kierrosluvut ja uudistetun moottorin luonteen.
Z06-mallin moottoria uudistettiin vuonna 2002 lisää vaihtamalla jäykemmät venttiilien jouset, kevyemmät natriumtäytteiset venttiilit, aggressiivisempi nokka-akseli, sekä uudenlaiset männät ja lohko. Moottorin huippukierrosluku on 6 600 rpm. Tämän seurauksena ilmoitetut tehot nousivat 405 hv:aan. Auton todella hyvästä kiihtyvyydestä johtuen on epäilty, että GM on ilmoittanut moottoritehot alakanttiin. Testien mukaan uudistettu Z06 kiihtyy parhaimmillaan pitävillä renkailla 0-60 mailiin/tunnissa jopa 3,9 sekunnissa.
Vuonna 2003 myyntiin tuli 50th Annivesary Edition juhlistamaan Corvetten 50-vuotisjuhlavuotta. Autoa oli saatavana coupéna ja avoautona ja yksi sen väreistä on nimeltään 50th Annivesary Red Metallic. Sisusta on yksi- tai kaksivärinen nahkasisusta. Autossa on vakiovarusteena F55 Magnetic Selective Ride Control, vanteet ovat shampanjan väriset maalatut alumiinivanteet.
Vuonna 2004 myyntiin tuli erikoismalli Z16 Commemorative Edition, jossa on hiilikuitukonepelti, kiillotetut alumiinivanteet, erikoisväri ja Commemorative-tarrat ja pyöränkeskiöt. Autossa on myös paremmat iskunvamentimet ajettavuuden parantamiseksi. Autoa valmistettiin vain rajoitettu 2 025 kappaleen erä, joista vain 325 kappaletta myytiin Yhdysvaltojen ulkopuolelle.
Moottorit

Ls moottorit , lohko alumiinia valuraudan sijasta, alumiinikannet, imusarja komposiitti muovia
5.7i V8 - (5666 cm3) (LS1), 253 kW (344 hv) @3400 r/min, 483 Nm @4200 r/min
5,7i V8, (350 hv) vm. 2001-
5.7 Z06 - (5666 cm3) (LS6), (385 hv) (2001–2002)
5.7 Z06 - (5666 cm3) (LS6), (405 hv) (2002–)
7.0 C5-R - (n. 7000 cm3)
Mitat

Pituus: 4566 mm
Leveys: 1869 mm
Korkeus: 1212 mm
Akseliväli: 2656 mm
Raideleveys (e/t): 1585/1590 mm
Christen C. Raunkiær

| Christen Raunkiær |
| --- | --- |
 Christen C. Raunkiær
Henkilötiedot
Koko nimi:  Christen Christiansen Raunkiær
Syntynyt: 1860
Kuollut: 1938 (77–78 vuotta)
Kansalaisuus:  Tanska
Arvonimi: professori
Koulutus ja ura
Väitöstyön ohjaaja:  Eugen Warming
Tutkimusalue:  kasvitiede, etenkin kasvien ekologia ja sosiologia
Tunnetut työt:  Raunkiærin elomuototyypit
 Nimikirjoitus
Christen Christiansen Raunkiær (1860–1938) oli tanskalainen kasvitieteilijä, joka tutki varsinkin kasvien ekologiaa ja sosiologiaa. Vuosina 1912–1923 Raunkiær oli professori Kööpenhaminassa. Hän esitti niin sanotut Raunkiærin elomuototyypit.
Raunkiærin nimeämien kasvien tieteellisen nimen perässä käytetään nimen jälkeen liitettävää auktorilyhennettä Raunk..
Christopher Jacot

| Christopher Jacot> Henkilötiedot |
| --- | --- |
Syntynyt: 30. kesäkuuta 1979 (ikä 45)  Toronto, Ontario
Näyttelijä
Taiteilijanimet:  Chris Jacot
Aktiivisena:  1998–
Merkittävät roolit:  Alex Bellows (MythQuest) Johnny Storm / Liekki (Ihmeneloset)
Aiheesta muualla
IMDb 
Elonet
Christopher Jacot (s. 30. kesäkuuta 1979 Toronto, Ontario) on kanadalainen näyttelijä.
Ura

Jacot opiskeli high schoolin jälkeen Earl Haig Secondary Schoolissa draamaa, jonka aikana hän esiintyi jo ensimmäisissä elokuvissa. Jacot sai ensimmäisen pääroolinsa televisiosarjasta MythQuest vuonna 2001. Sarjan jälkeen hän esiintyi muutamissa televisiosarjoissa, kuten Aarteenmetsästäjä, Kadonneiden jäljillä ja Taisteluplaneetta Galactica ennen kuin Jacot teki ensimmäisen ääniroolinsa Ihmenelosissa vuonna 2006, jossa hän ääninäytteli Johnny Stormia.
Aiheesta muualla

Northernstars (Arkistoitu – Internet Archive)
TV.com (Arkistoitu – Internet Archive)